Συνελήφθη χθες το μεσημέρι στην ευρύτερη περιοχή της Λάρισας, από αστυνομικούς της Υποδιεύθυνσης Ασφάλειας Λάρισας, ένας 36χρονος, κατηγορούμενος για παράβαση των νόμων περί προστασίας αρχαιοτήτων και περί όπλων.

Ειδικότερα, μετά από κατάλληλη αξιοποίηση στοιχείων για κατοχή και πώληση αρχαίων αντικειμένων, διενεργήθηκε νομότυπη έρευνα στην οικία του 36χρονου, κατά την οποία βρέθηκαν συνολικά και κατασχέθηκαν:

(43) αρχαία και παλαιοχριστιανικά-βυζαντινά νομίσματα,

διάφορα αρχαία αντικείμενα όπως τμήμα εργαλείου, διακοσμητικά κ.α.,

(8) πολεμικά τυφέκια, από τα οποία τα τέσσερα λειτουργικά,

δύο λειτουργικά μονόκαννα κυνηγετικά όπλα,

δύο λειτουργικά περίστροφα,

δύο πιστόλια κρότου,

ένα λειτουργικό πιστόλι,

δύο κενοί γεμιστήρες,

(769) φυσίγγια,

ένα ξύλινο βαλιτσάκι με αντικείμενα για την αναγόμωση φυσιγγίων,

μία πολεμική χειροβομβίδα, χωρίς πυροκροτητή,

δύο πολεμικές ξιφολόγχες,

τρία μαχαίρια με τις θήκες τους,

μία νάιλον συσκευασία με (424) γραμμάρια πυρίτιδας,

τέσσερις γεμιστήρες πολεμικών τυφεκίων,

δύο φυσιγγιοθήκες με (60) φυσίγγια πολεμικού τυφεκίου η καθεμία,

δύο ελατήρια πολεμικού τυφεκίου, καθώς και

ένα σακίδιο πλάτης στρατιωτικού τύπου που περιείχε ένα ανιχνευτή μετάλλων με δύο δίσκους,

ένα φτυάρι και

ένα ζευγάρι ακουστικά.

Ο συλληφθείς θα οδηγηθεί στον κ. Εισαγγελέα Πλημμελειοδικών Λάρισας, ενώ την προανάκριση διενεργεί η Υποδιεύθυνση Ασφάλειας Λάρισας.